Toinen Kiitos Sana Suomalaisen Kirjaillisuuten Seuran pää Miehillen Pienimmältä Jäseneltä
Olis mielessä minulla
 Ajatuksissa asuupi
 Suomen Seurailen Sanova
 Asiasta arvoisesta
 Kahella Kiitos Sanalla
 Eli Kohta Kolmellakin
 Waan on Kieleni Kipijä
 Ymmärrys Ylettämätöin
 Saaha Suuria Sanoja
 Asijallen arvoisellen.

 Kuin tulis tupahan ukko
 Wanha Waari vaikuttaisi
 Ymmärryksessä ytimen
 Kielessä Kiverän Konstin
 Saaha Sanoja Somasti
 Sattumahan Sandillensa
 Seka ruunata runoilla
 Että virsillä visusti
 Kiitoksia Kiijätellä
 Lingolla liki hovi ja
 Seuran Suuria Salija
 Ruhtinoitten ruunun luokse.
 Jospa vanha Väinämöinen
 Lainovaasi lapsillensa
 Lahjan laitella Sanoja
 Sormet Soittamaan panisi!
 Waka vanha Väinämöinen
 anna armosta minullen
 ymmärrys ylettäväinen
 Kieli Kirkasta Koreeksi
 Jolla Saattasin Sanova
 Asijoita arvoisija
 Wielä Soitella Somasti
 Kaunihiilla Kandeleilla
 Kiitos virsiä visusti
 Herroillemme herttasillen.
 Jospa vielä viitakkeella
 Wälkyvällä Väinämöisen
 Ohakkeet otettasihin
 Perin pohjin pellostamme
 Sekä Kielestä Kipijät
 Että puutokset puheesta.

 Jospa Suomikin Samoita
 Saisi Sankarin tavalla
 Kerran Käyvä Kestingissä
 Herrain herttaisten hovissa
 Kuin Saisi Salissa olla
 Lyyvä Kättä Kämmenellen
 Siitä Syttysi Sydängin
 Kiivahaaksi Kiitoksihin.
 Jos Köyhä Kohotetahan
 Vielä rinnallen rikasten
 Se Se Siitten Siunaukset
 Toivoopi toden perästä
 Siltä Herralta hyvältä
 Jollon valmissa varoja.
 Koska lapsi lahjan Saapi
 Vaikka varsin vierahaalta
 Rakkaus rakennetahan
 Sytämmessä Syttyväinen
 Hyppelee hyvällä mielin
 Nauru Suuhun naksahtaapi
 Sekä pokkoo polvillansa
 Että nijaa niskoillansa
 Ei ou lakista lukuva
 Vaikka laskee lattijallen
 Nöyryyttänsä näytteleepi
 Vaikka paljo puuttuvaista,
 Vielä itkeepi ilosta
 Salasissa Saunoissansa.

 Niin on lyhyt Lyytinenni
 Kyllä Kastellut Kynänsä
 Kyinäleillä Kylvön tehnyt
 Itkun Kansa istuttanut
 niitä nöyriä Sanoja
 ehkä yksin Kertasia
 Puuttuvaisia puheita
 aivan lapsen lausunnoita.
 Jospa Saisi Salamooni
 Wielä Suomessa Sijansa
 Tehdä vielä temppeliä
 Sijonin muurit Sitova
 Tehdä tunnon tuomijoita
 Rotokollia raketa
 Josta lapsetkin lukisi
 Aivan Kielellä omalla
 Asijansa arvovaasi
 ajatella aikanansa.
 Jospa ottais ongellansa
 Paraat poimisi pikinat
 Suomen Kielestä Sitoisi
 Koko Kirjan Kiitettävän
 Josta Saatasiin Sanoja
 Sanan laskuja latoja.
 Jospa orvoingin asija
 Wielä pääsis päätöksehen
 Että onnesta osansa
 Saisi itkusta iloja.

 Surullinen Suomen Kieli
 Muilta anoopi apuva
 Niinkuin Köyhä Kynnyksillä
 Rukoilee Ja ruikuttaapi
 Latinasta lainnan Saaha
 eli ruotsista rukiita
 Saksasta Samalla lailla
 Weliltänsä vehnäsijä.
 Että Saisi Särpimeksi
 Makijampia muruja
 Jolla pehmittäis petäisen
 Wirvoittais vihavan leivän.
 Oravalta on otettu
 Aunuksessa aamijainen
 Waan Se leipä ei lihoita
 aivan Kyllin Kyndö miestä.
 Kyllä aatra ansaihteepi
 Kovat Kourat Kurkeheensa
 Joka Soissa Suomalaisen
 Tarvihtee tanakka olla
 Kuin Se reunasta repiipi
 ensin asian alullen
 Siitä Sitten Siistimmästi
 Murendeleepi muruja.

 Asia on arvoisempi
 Kuin mee Saatamme Sanova
 Tuskin vanha Väinämöinen
 Saapi Kylliksi Sanoja
 Sitä vähemmän vähänen
 Pieni Bengti piirustella
 Ridaria rinnan päällen
 Herroillemme herttasillen.
 Toivonen Se toin tekeepi
 Wielä puhuu puolestamme
 Kirkastaapi Kiiltäväksi
 Wielä ruunun ruhtinoitten.
 Suomen Seura Se näkeepi
 Kahteleepi Kauvemmaksi
 Seuran Suurennus lasilla
 Kiiltävällä Kiikarilla
 Ylemmäksi ymmärtääpi
 Wiroissansa viisahaasti
 Aina uusia etuja
 Walmistavat valdakunnan.

 Jos Kieli Kerättäsihin
 Paraat pandasiin pakinat
 Suomen Kielestä Kerällen
 Wiisahimmallen vinoilen,
 Waikka alun aunuksesta
 Kaikin puolin Karjalasta
 Sitten Savoista Sanoja
 Kaikki tyyni Kainuhusta
 Ei Saaha Sanoja Kyllin
 Kirjoitella Kiitoksia
 Seuran Suurillen Suvuillen
 Panna aika arvijota.
 Kaukana Sanat Savoista
 Kauvempana Karjalasta
 Liekkö paljo pohjan puolla
 Kajahtanut Kainuhuussa
 Asijallen arvon panna
 Seuran Seiniä raketa.
 Kullalla pitäis Kuvata
 Kaikki Seuran Seinä hirret
 Panna muurit marmorista
 Walvit vuo joista valova.
 Olkoon Siunaus Sisällä
 Wielä onni ulko puolla
 aivan Joka askelessa
 Onnen ohjat olka päillä.
 Siunattu olkoon Sijanne
 Myöskin maata pannessanne
 Onnellinen myös unenne
 Armo auki nostuvanne.
 Siunauksen virrat vielä
 Wuotakohon vaimoillenne
 Satakohon Suuret lahjat
 Lavijasti lapsillenne.

 Olis ainetta enemmän
 Waan ei aika myöten anna
 Tällä Kerralla Kerätä
 Eikä puheita punoja.
 Jos Saisin Sanoja toiste
 Panna Bangossa puheita
 Kiiruhusti Kirjoittaisin
 Kohta Kolmannen Sanani!
 Punaisilla puustaveilla
 Kuldasilla Kumppaleilla
 Selityksen Selvän toisin
 Wähäisistä värssyistäni.

Pentti Lyytinen